open-index/open-wikipedia-markdown huggingface dataset:
Anna Ferrer

**Anna Ferrer** (Essex, 1947ko apirilaren 10a) Anantapurreko (India) kooperante britainiarra da. Gaur egun Vicente Ferrer Fundazioa zuzentzen du, GKE horretako presidente eta zuzendari exekutiboa da.

## Biografia 
Jaiotzez **Anne Perry** izena izan zuen (Britania Handiko ohiturari jarraiki, izena aldatu zuen Vicente Ferrer i Monchorekin ezkontzerakoan). 60. hamarkadan Indiara bidaia bat egin zuen, anaiarekin eta familiarekin. Annek Mumbain bizitzen jartzea erabaki zuen, ikasketak amaitzeko. 1965ean *Current* aldizkarian hasi zen kazetari lanetan eta 1968an Vicente Ferrer i Moncho jesuitari egindako elkarrizketa argitaratu zuen.

Vicente Ferrerrek, Jesusen Lagundiko misiolariak, Maharastrako agintarien kanporatzeko agindua jaso berri zuen. Klase agintariek mesfidantza handiz begiratzen zuten misiolariak egiten zuen lana, behartsuenei etengabe laguntzen zietelako, ez limosnarekin bakarrik, hezkuntza eta lana ematen ere saiatzen zen. Agintariek Maharastratik egotzi nahi izan bazuten ere, nekazari mugimendu zabala sortu zuen Vicente Ferrerren alde. Anne, garai hartan kazetari gaztea, Vicente Ferreren aldeko sostengu mugimenduan sartu zen, eta kiderik aktiboenetako bat bihurtu zen.

Paraleloan, intelektualek, politikariek eta buruzagi erlijiosoek osatutako defentsa batzordea osatu zuten. Indira Gandhi lehen ministroaren bitartekaritzaren ondoren, kanporatzea "opor labur" bihurtu zen, eta ondoren "Indian berriz ere ongi etorria izango zen". Azkenik, Vicente Ferrer Indiara itzuli zen Anne eta beste zenbait boluntariorekin batera. Oraingoan, basamortuko estaturik pobreenetako batean ezarri ziren: Andhra Pradeshen. Annek bere lanbidea, kazetaritza, utzi zuen, eta 1970eko apirilean, Vicente Ferrerrekin ezkondu egin zen, Vicentek Jesusen Lagundia utzi eta hilabete batzuetara. Garapen sozio-ekonomikoa sustatzeko hainbat proiektutan murgildu ziren.

Hasiera-hasieratik, Anna Ferrerrek lidergorako dohain handiak eta kudeaketa gaitasun handia erakutsi zuen, GKE erakundean. Adimentsua eta konpromiso handikoa, arreta berezia jarri zuen emakumeen eskubideetan, desgaitasuna duten pertsonengan, osasungintzan, herritar guztien eskura dagoen osasun-sare bat osatuz. Enpresa eta eskola sare bat sortu dute.

Gaur egun, Anna Ferrer Vicente Ferrer Fundazioko presidentea eta zuzendari exekutiboa da, eta bera da erakundearen estrategia ezartzeaz arduratzen dena, eta, aldi berean, Fundazioak abian dituen proiektuak kudeatzen dituen arduradunen taldea koordinatzen du. Senarra, Vicente, 2009an zendu zen.

## Jasotako sariak 
* *Encomienda of the Number of the Order of Civil Merit*, New Delhi.
* *The First Prize for the "Commitment to Health"*. Bizkaiko Medikuen Elkargoaren eskutik.
* Gaudí Saria-*Gresol to Notoriety and Excellence* Gizarte Lana kategorian.
* *Hamsa Prize* (2015).
* *Robert Burns Humanitatian Award* (2018).
* Ignacio Ellacuria Saria (2019) Eusko Jaurlaritzaren eskutik.

## Erreferentziak
Rakugo

thumb|Emakumezko *rakugoka* edo kontalaria.
 japonierazko ipuin kontalaritzako modu antzeztu tradizionala da. XVIII. mendearen amaieratik egiten da Japonian; hor, antzerki forma tradizional garestiago batzuen ondoan, herri-formatu merke gisa garatu zen. Azken urteetan, beste herrialde eta hizkuntza batzuetara ere salto egin du formatuak, adibidez euskarara.

## Formatua 
Ipuin motzak izaten dira, hamabost edo hogei minutu ingurukoak, ordubetekoak ere dauden arren. *Rakugoka* kontalariak interpretatzen ditu istorioan agertzen diren pertsonaia guztiak, ahotsa aldatuz. Rakugoak beti eserita kontatzen dira, eta Japoniako jantzi tradizionalez, kimonoz, jantzita. Oihal txiki bat eta abaniko bat ere izaten ditu kontalariak.

Istorioak umorezkoak izaten dira, jendeak barre egitea izaten dute helburu. Eta, barre eragiteko, era askotako komeriak kontatzen dituzte: jende xumearen eta aberatsen artekoak, lapurren artekoak, mozkorrenak… Enfoke erromantikoa ere posible da, maitaleen arteko kontuekin.

## Euskaraz 
Euskal Herrira, rakugoa Hiromi Yoshidak ekarri du, eta 2012. urtetik emanaldiak antolatu izan ditu: zenbait lan euskaratu izan ditu, baina antzezterakoan euskararekin segurantziarik ez, eta  Azpeitian laguntzaile talde bat topatu du.

## Erreferentziak
ÒC tele

**ÒC tele** programak okzitanieraz emititzen dituen web telebista da, CSAk  Okzitanioaraz osatutako le hutseh dabilen a katea da  .-

## Historia 
ÒC tele 2013an jaio zen. Lionel Buannic-ek sortu zuen, France 3 Bretagne- eko kazetari ohia, TV Breizh-ko editore nagusia eta Brezhoweb-en sortzailea. Telebista honen sorrera Akitaniako Eskualdea eta Dordoña eta Pirinio Atlantikoetako departamenduen laguntza izan zuen.Provenza-Itsas Alpeak eta Côte d'Azur eskualdeak, proventzera (okzitanieraren dialektoa) hitz egiten den eskualdea, ez zuen babestu katearen abiaraztea.

ÒC tele-k Okzitanian zehar erradiatzeko asmoa du. Estudio nagusiak Pirinio Atlantikoetan daude. Dordoinak baliabideen eta ikus-entzunezko produkzioen zentroa hartzen ditu.

## Programak 
ÒC tele okzitanierako kanal orokorra da. Mota guztietako programak emititzen ditu: filmak, serieak, marrazki bizidunak, erreportajeak, dokumentalak, kirol emankizunak, telebistako jokoak edo hitzaldi saioak. Programak bi kategoriatan sailkatzen dira. kateak sortutako edo erositako jatorrizko sorkuntza-lanak, eta okzitanieraz bikoiztutako programak (filmak eta marrazki bizidunak batez ere).

Programak zuzenean emititzen dira egunero 18:30etik 22:30era  .

Katearen programa adierazgarrien artean :

* *Cara a Cara* hileroko bilera politiko bat da. .
* *Libre* programa literarioa da  .
* *ÒC-veituratge* Mara filmekin koprodukziorako sitcom bat da, Nouvelle-Akitaniako eskualdearen laguntzarekin  .

## Elkarteak eta finantzaketa 
TeleC tele-k laguntza OPLO, Nouvelle-Akitania eta Okzitaniako eskualdeen laguntza ekonomikoa jasotzen du, baita Pirinioetako Atlantiketako eta Dordoinako kontseilu departamentuenak ere  .

2018an, helburu eta baliabide kontratu bat sinatu zen Nouvelle Akitania eskualdearekin hiru urtez, okzitanierako ikus-entzunezko sektorea bultzatzeko asmoz. Proiektuetarako deia abian da COM honen barruan, dokumentalak eta sitcom -ak okzitanieraz ekoizteko.

## Ikuslegoa, audientzia 
2015ean, kanalak urtean 25.000 bisitari diesberdin jaso zituen bere gunean, bideo-programetann 600.000 ikustaldi jaso zituen, eta 2014an 490.000.

## Erreferentziak 
## Ikus, gainera 
* TV Breizh
* Brezhoweb

## Kanpo estekak 
* Webgune ofiziala
Levanzo (uhartea)

**Levanzo** ( ahoskatua; ) Italiako uharte bat da, Siziliako Egada uharteei dagokiona.
Egadi uharteen artean txikiena da, 5 km²-koa. komunitate homonimoan dago, Favignanaren frakzioan, Trapaniko Udal Partzuergo askearena, Sizilian.thumb|ezkerrera|Il villaggio di Levanzo

## Geografia 
Kobazulo ugaritan banatzen diren kareharrizko harri zuriz osatuta dago. Uhartearen izen greziarra, Phorbantia (*Φορβαντία*) zen, beharbada, uhartean dagoen belar (φορβή) kopuru ugariagatik. Tontorrik garaiena *Pizzo Monako* da, itsas mailatik 270 metrora. Landaredia *Brassica macrocarpa, Euphorbia dendroides, Rosmarinus officinalis eta Senecio cineraria* espezieek osatzen dute.

Herria Trapanitik 15 km ingurura dago eta etxe multzo txiki batez osatuta dago, kirol portu txiki batekin. Ez du errepiderik, Faraglione hondartzara daraman bide asfaltatutako tarte txiki batez aparte. Atzerapen teknologiko horrek azaltzen du bere paisaia-edertasuna

## Gune arkeologikoak 
Kostaldean koba batzuk daude, horietatik ezagunena Genovarraren koba da, Italiako toki arkeologikoen garrantzitsuenetako bat: Goi Paleolitoko (K.a. 9680) petroglifo eta labar margoekin).
Gainera, Cala Minnolaren parean, Levanzo uhartearen ekialdean, Siziliako urpeko toki arkeologiko garrantzitsuenetako bat dago non erromatar itsasontzi baten hondakinak baitaude, eta kargaren arrastoak (anforak eta zeramika zatiak) 27 metro inguruko sakoneran zeramika zatiak ere.

## Erreferentziak 
## Ikus, gainera 
* Genovarraren koba

## Kanpo estekak 
* Lista di isole dell'Italia
* Isole Egadi
* Grotta del Genovese
* Levanzoko orri ofiziala
Kedge Business School

**Kedge Business School** Paris, Bordele, Marseilla, Toulon, Dakar, Suzhou eta Shanghai campusak dituen Europako enpresa eskola da. 2013an sorturik. 2019ean egunkari honek Kedge Kudeaketa masterra munduko 31 sailkatu zuen. Horrez gain, kedge doktoretza programa bat eskaintzen du, baita marketin, finantza eta negoziogintza bezalako master programa bereziak ere. Bere programek nazioarteko hiru akreditazio dituzte: AMBA, EQUIS eta AACSB. 70.000 ikasle ohi enpresa munduan eta politikagintzan aritzen dira, hala nola Daniel Carasso (Danone-eko lehendakaria) eta Sophie Cluzel.

## Erreferentziak 
## Kanpo estekak 
* Webgune ofiziala
Brahms (kraterra)

**Brahms** Merkurioko talka krater bat da. 100 kilometro diametroko zabalera du. Bere izena Nazioarteko Astronomia Elkarteak 1979an jarri zion. Johannes Brahms (1833-1897) musikagile alemanaren omenez eman zitzaion.

## Erreferentziak
BirdLife International

thumb|Indonesiako zigilua.
thumb|1970eko hamarkadan, La Digue-n (Seychelles) uniformea zuen ICBP marka zuen basozaina.
**BirdLife International‏‎** hegaztien eta haien habitateen defentsarako nazioarteko erakundea da. Berez, mundu osoko elkarte demokratiko eta independenteen nazioarteko federazioa da. Haren helburu nagusiak hegaztien ikerketa eta defentsa dira. Gaur egun mundu osoan ehun estatuetan baino gehiago daude.

## Historia 
BirdLife International erakundea 1922an sortu zen, Gilbert Pearson eta Jean Théodore Delacourren eskutik. Lehen izena hau zen: *International Council for Bird Preservation*(ICBP). Presio-taldea gisa antolatu zen baina Bigarren Mundu Gerrarekin batera ia desagertu zen. 1960an izen berria eman zioten, *Council for Bird *. 1983an aktibitatea berreskuratu zuen; 1993an, bestetik, BirdLife International izena hartu eta zuzendari profesional bat izendatu zuen.

## Helburuak 
BirdLife International erakundearen helburuak hauek dira:
* Hegazti-espezien desagertzeko arriskuari aurre egitea
* Hegaztien kontserbazio egoera hobetzea
* Munduko hegaztien habitateak gordetzea eta hobetzea
* Hegaztien bitartez biodibertsitatea zaintzea eta horrela ere pertsonen bizi-kalitatea gordetzea

## Ohorezko izendapenak 
Ohorezko izendapen asko izan ditu, besteak beste:
* Takamado Japoniako printsesa
* Jordaniako Noor erregina

## Erakundeko elkarte batzuk 
BirdLife International erakundean 120 elkarte baino gehiago daude. Hona hemen ezagunetariko batzuk:

* National Audubon Society
* BirdLife Australia
* BirdLife Cyprus
* BirdLife Hungary
* BirdLife Malta
* Royal Forest and Bird Protection Society of New Zealand
* BirdLife Slovakia
* BirdLife España
* Field Ornithology Group of Sri Lanka
* BirdLife South Africa
* Swiss Association for the Protection of Birds (BirdLife Switzerland)
* Royal Society for the Protection of Birds
* Bombay Natural History Society
* Ligue pour la protection des oiseaux

## Aldizkaria 
BirdLife Internationalek hiruhilero aldizkari bat argitaratzen du, *BirdLife. The aldizkaria*. Azken aldian, hegaztiei eta haien habitatei eta kontserbazioari buruzko azken berriak eta artikuluak jasotzen ditu.

## Zerrenda gorria 
BirdLife International erakundeak, bestetik, International Union for Conservation of Naturek koordinatzen duen animalien zerrenda gorria, hegaztien atalean kolaboratzen du. 2015etatik BirdLife-k 1.375 hegazti espezie desagertzeko arriskuan daudela zehaztu du, guztien % 13a, zortzietatik bat.

## Erreferentziak 
## Kanpo estekak 
* BirdLife International Webgune ofiziala.
Erling Haaland

**Erling Braut Håland** (Leeds, Ingalaterra, 2000ko uztailaren 21a) norvegiar futbol jokalaria da, gaur egun Ingalaterrako Premier Leaguen, Manchester City taldean aurrelari gisa diharduena. 

2019tik Norvegiako futbol selekzio nazionalarekin ere jokatzen du. 

Bere aita, Alf-Inge Håland ere futbolaria izan zen.

## Ibilbidea 
Gaztetan Bryne Norvegiako taldearen behe-kategorietan ibili zen, 2016an lehen taldera iritsi arte. Bere lehen denboraldian 16 partidu jokatu zituen. Hurrengo denboraldian Molde talde norvegiarrak fitxatu zuen, non bi urte egon zen. 2019ko udan Red Bull Salzburgok erosi zuen, eta bost urteko kontratua sinatu zuen. Denboraldi erdia egin zuen eta jokatu zituen 26 partidutan 29 gol sartu zituen. Sekulako hobekuntza egin zuen, eta laster izan zituen gainean beste taldeen interesak. Azkenean, prezio oso erosoarengatik erosi zuen Borussiak, hain zuzen ere, 20 milioi eurorengatik.

## Estatistikak klubetan 
## Selekzio nazionala 
Behe-kategoria guztietan jokatu eta golak sartu ondoren, azkenean 2019ko irailaren 5an egin zuen debuta Norvegiako selekzio nazionalarekin. Ordutik 17 partidu jokatu ditu, 15 gol sartuz.

2020ko Eurokopan, COVID-19 pandemiaren ondorioz hurrengo urtera atzeratu zena, jokatu zuen, 

## Kanpo estekak
Jadon Sancho

**Jadon Malik Sancho** (Camberwell, Ingalaterra, 2000ko martxoaren 25a) Ingalaterrako futbolaria da, gaur egun Premier Leagueko Manchester United taldean jokatzen duena hegaleko jokalari moduan. Ingalaterrako futbol selekzio nazionalarekin jokatzeko ere deitzen dute. 1'80 neurtzen du, eta 7 dortsala erabiltzen.

Transfermarkt, futbol jokalariei buruzko informazioan espezializatua den orrialdearen arabera 100 milioi eurokoa da bere merkatuko balioa.

## Ibilbidea 
7 urte besterik ez zituela Watfordek fitxatu zuen, eta behe-kategorietan hobetzen joan ondoren, Manchester Cityk erosi zuen 2015. urtean. Beste bi urte egon zen hirugarren eta bigarren taldeetan, eta 2017. urtean Borussia Dortmundek fitxatu zuen 8 milioi euro ordainduta, printzipioz bigarren taldean hastekotan. Baina harrobian 3 partidu besterik ezin izan zuen jokatu, berehala hasi baitzen lehen taldean parte hartzen. 

## Selekzio nazionala 
Ingalaterrarekin 2018ko urriaren 12an egin zuen debuta, eta geroztik 20 partidu jokatu ditu, 3 gol sartuz.

2020ko Eurokoparako deialdian sartu zuten.

## Kanpo estekak
Euphorbia dendroides

***Euphorbia dendroides*** Euphorbiaceae familiako landare bizikorra da, Mediterraneoko kostaldeetan jatorria duena. Esne-belarraren generokoa, leku batzuetan apaingarri moduan erabiltzen dute. Bere esne edo latex toxikoa da oso eta hainbat erabilera ditu herri sendagintzan.

## Erreferentziak 
## Kanpo estekak
Zorne-belar

**Zorne-belarra** (*senecio vulgaris*) Asteraceae familiako landare bizikorra da, hedapen kosmopolita duena. Urteko landare iraunkorrak dira, eta 52 cm arteko altuera duten zurtoin eroak dituzte. Hostoak bipinnatifidoak dira. Loreak kapitulutan ditu, korinbotan multzokatuta. Kapituluak erradial heterogenoak dira, kanpoko aldean lore hemiligulatuak dituzte eta barrualdean floskulosoak, edo lore floskulosoak dituzten diskoetxeak. Fruituak akenio oboideak dira, 2,3-3 mm-koak, eta bilauak 5,5-6,5 mm-koak. Loratzea eta fruktifikazioa otsailetik maiatzera egiten da.

## Erreferentziak 
## Kanpo estekak
Manfria

**Manfria** Italiako herri bat da eta Gelako frakzio bakarra Caltanissettako probintzian, Sizilian. 2001ean 387 biztanle zituen.

## Geografia 
Manfria Mediterraneoko kostaldean dagoen uda pasatzeko tokia da, Gelatik 12 kilometrora eta Licatatik 27 kilometrora. Tokia bi eremuz osatuta dago: Manfria (mendebaldeko eremua) eta Lido Manfria, ekialdean. Comunelli ibaiaren ibilguak banantzen du herria Marina di Butera, Buterako frazionetik.

## Historia 
K.a. 340 inguruan, zeramika siziliotako irudi gorrien estiloan espezializatutako 3 taldeetako batek *Lentini-Manfria taldea* izena jaso zuen, zeina Sirakusa eta Gelan lanean aritu baitzen.

Manfria, izen bereko Erdi Aroko kostaldeko dorrearen izena daramana, XX. mendearen bigarren erdian hazi zen. 2006ko urtarrilaren 24ko udal lege baten ondoren *frazione* estatusa jaso zuen.

## Manfria dorrea 
Manfria dorrea (*Sferracavall*o ere deitua), mendebaldeko eremuaren eta Lido ibaiaren arteko muino batean dago. Siziliako kostaldeko dorre sare baten zatia zen, Camillo Camilliani florentziar arkitektoaren proiektuari jarraituz eraikia.

## Iruditegia 

File:Torre di Manfria (Gela).jpg|Manfria dorrea (1)
File:Torre di manfria123.jpg|Manfria dorrea (2)

## Erreferentziak
Jacobaea maritima

***Jacobaea maritima*** (lehen *Senecio cineraria* deitua) Asteraceae familiako landarea da, Mediterraneoko kostaldetan jatorria duena. Metro batera iristen den landare iraunkorra da. Oinarritik adarkatuta, indumentu erabat zuria ile leunekin. Lorezaintzan erabiltzen da, batez ere bere zilarrezko hosto erakargarriengatik eta bere tamaina ez oso altuagatik, beste landare batzuekin konbinatzen duena. Hibrido kultibar ugari ditu.

## Kanpo estekak
Aitor Zabaleta Harmaila

thumb|300px|eskuinera|Aitor Zabaleta harmailaren bideoa ikusgai.
thumb|eskuinera|300px|Aitor Zabaleta Harmaila garaipena ospatuz.
**Aitor Zabaleta Harmaila**, Gipuzkoako Donostia hiriburuan dagoen Anoeta estadioaren Hego Hondoa da, Anoeta miniestadiora begira dagoena. Izena Aitor Zabaleta txuri urdin zalearen omenez darama, 1998ko abenduaren 8an eraila.

Zutikako animazio harmaila bat da, Premier League eta Bundesligako estadioetako harmailen antzekoa, eta 2.400 ikusle ingurutzako edukiera du. Bultzada Txuriurdina futbolzaleen elkartea bertan kokatzen da.

## Iruditegia 

Irudi:Anoeta_planoa,_Donostia,_Gipuzkoa,_Euskal_Herria.png|Anoetaren oinplanoa.

## Ikus gainera 
* Familientzako Harmaila (Anoeta)
* Errealaren denda

## Erreferentziak
Mediterraneoko arroa

**Mediterraneoko arroa** garrantzi historiko eta kultural handiko eskualde geografikoa da.

Bertan, zibilizazio mediterraneoak deiturikoak garatu dira, eta horien jarraitutasuna, gaur egun arte, kultura mediterraneoan agertzen da hein handi batean, desberdintasun politiko eta erlijioso sakonen gainetik. Kultura- edo zibilizazio-unitate horri hainbat faktorek eragin diote garai garaikidean: alde batetik, globalizazioaren ondorioz, homogeneizatuta agertzen da munduko gainerako lurraldeetakoekin; eta, beste alde batetik, turismoaren fenomenoarekin kontraesanean dago. Fenomeno horrek, batetik, handitu egiten du, eta, bestetik, itxuragabetu egiten du.

Mediterraneoko kultura horren ezaugarri komun gisa definitu ohi dira, Antzinate klasikoaren herentzia kulturalaz eta zibilizazioen (punika, greko-erromatarra, judeokristaua, islamiarra) gatazka sekularraz gain, eguneroko bizitzako ezaugarri asko, hala nola dieta mediterraneoa (lekaleak, frutak eta barazkiak, arraina; eta oinarrizko hiru elikagaiak — trilogia mediterraneoa deiturikoa —: gariaren ogia, olibondoaren olioa eta mahatsondoaren ardoa), klima mediterraneoren onberatasunak estimulatutako kale-bizitza bizia eta festa-izpiritua; topiko eta estereotipo ugari, bizitza ulertzeko nolabaiteko modu bizi eta fatalista, eta abar.
 
Mediterraneoaren batasuna aldian-aldian zenbait ekimen politikoren bidez aktibatu nahi izan dute, baita kirol-ekimenen bidez ere (Mediterraneoko Jokoak).

## Erreferentziak
Errealaren denda

thumb|300px|eskuinera|Errealaren dendaren kanpoaldea.
**Errealaren denda**, Gipuzkoako Donostia hiriburuko Anoeta estadioaren ipar-ekialdeko izkinan dagoen denda bat da, Anoetako geltokia eta Atano III.a pilotalekura begira. Errealaren denda nagusia da. Bertan, Errealaren ekiparmendua eta taldearekin zerikusia duen edozein artikulu salgai dago.

Amara Berri auzoko Anoetako kirolgunean dago.

## Iruditegia 

Irudi:Anoeta_planoa,_Donostia,_Gipuzkoa,_Euskal_Herria.png|Anoetaren oinplanoa.

## Ikus gainera 
* Aitor Zabaleta Harmaila
* Familientzako Harmaila (Anoeta)

## Kanpo loturak 
* Errealaren dendaren webgune ofiziala
OpenDocument Spreadsheet

[thumb|[LibreOffice Calc aplikazioak ODS formatua lehenesten du.]]
***Open Document Spreadsheet*** edo ***OpenDocument Spreadsheet***, **.ods** luzapena duen OpenDocument fitxategi mota bat da. Kalkulu-orrietan oso ohikoa den formatu irekia da. OpenOffice Calc eta LibreOffice Calc kalkulu orrietan urte luzetan lehenetsi izan den kalkulu-orrien formatua da, CSV baino informazio gehiago gordetzeko sortua.

## Ikus, gainera 
* CSV formatua.
* Formatu irekia.
* Kalkulu-orria.
L'Île aux trente cercueils

'''''L'Île aux trente cercueils''''' Frantziako telesail poliziakoa da, 1979an Antenne 2an igorri zutena.

## Sinopsia 
1917an, Véronique de Hergemont 35 urteko emakume gazte bat da, Besançongo ospitale militarreko erizaina dena. Bat-batean jakingo du bere senarraren hilketaz, duela hamalau urte ikusi ez duen Vorski konde misteriotsuaz. Bere ikerketek, bere aita eta semeen arrastoa ere gidatuko dute, hondoratze batean hilda zegoela uste baitzuen.

## Aktoreak 
* Claude Jade : Véronique d'Hergemont
* Jean-Paul Zehnacker : Alexis Vorski
* Yves Beneyton : Philippe Maroux
* Georges Marchal : Antoine d'Hergemont
* Pascal Sellier : François/Éric
* Julie Philippe : Elfriede
* Marie Mergey : Honorine
* Peter Semler : Otto
* Jean-René Gossart : Conrad
* Dominique Marcas : Sidonie Archignat
* Edith Perret : Gertrude Archignat
* Perette Thevenon : Clémence Archignat
* Armand Babel : Corréjou
* Jean Le Mouël : LeGoff
* Jean-Claude Jay : medikua
* Jean Bollery : Lefore kapitaina
* Jean-Pierre Moreux : Joseph
* Paula Dehelly : ama nagusia

## Kanpo estekak
Global Biodiversity Information Facility

**Global Biodiversity Information Facility** ‏‎() nazioarteko mailan antolatutako sarea da. Haien helburua sarearen bitartez bioaniztasunari buruzko informazioa zabaltzea da horreratako Interneteko web zerbitzuak erabiliz.

## Informazioen iturria 
Datuek erakunde eta instituzio desberdinetan dute jatorria. GBIFren egiturak datu horiek eskuragarri jartzen ditu, bilaketak atari baten bidez prestatuz. Informazio nagusiak landareen, animalien, onddoen eta mikrobioen zabaleraren inguruko informazioak eta izen zientifikoen gaineko datuak dira. Halaber, beste erakundeekin koordinatu egiten da: Biodiversity Information Standards (TDWG), Consortium for the Barcode of Life (CBOL), Biziaren Entziklopedia (EOL), Biziaren Katalogoa eta GEOSS.

## Helburuak 
GBIF erakundearen helburu nagusia bioaniztasunaren inguruko informazioak zabaltzea, horrela, garapen iraunkorra bidegarria egiteko. Lehentasun nagusiak hauek dira:
* mundu osoko lankidetza sustatzea
* bioaniztasunaren inguruko datuak zabaltzea
* protokoloak eta estandarrak garatzea
* osotasun zientifikoa ahalbideratzea
* arkitektura informatikoa sortzea iturri desberdinen arteko sarea sortzeko
* azterketa tresnak sortzea eta zabaltzea erabaki egokiagoako hartzeko

## Edukiak 
GBIF erakundeak antolaketa biologiko osoaren espektroan lotura informatikoak sortu nahi ditu, geneetatik ekosistemetara, horretarako geoerreferentziak erabiliz.

## Erreferentziak 
## Kanpo estekak 
* : GBIF erakundearen webgunea.
* : GBIF erakundearen deskribapen laburra.
* : GBIF network
* : GBIF Argitaratutako datuak.
Bad Education (2019ko filma)

***Bad Education*** 2019ko Cory Finley estatubatuar zinema zuzendariaren komedia dramatikoa da.

## Sinopsia 
AEBetako hezkuntza publikoaren sisteman izan zen iruzurrik handiena kontatzen du istorioak. Benetako gertaeretan oinarritutako film bat da

## Aktoreak 
## Erreferentziak 
## Kanpo estekak
Multatuli

**Eduard Douwes Dekker** (Amsterdam, 1820ko martxoaren 2a - Nieder Ingelheim, Alemaniako Inperioa, 1887ko otsailaren 19a), **Multatuli** bezala ezaguna (latinez *multa tulī*: asko sufritu dut) herbeheretar idazlea izan zen. *Max Havelaar* eleberri satirikoagatik ezaguna da, Ekialdeko Herbeheretar Indietako kolonialismoaren gehiegikeriak salatu zituena. Herbehereetako egile garrantzitsuenetako bat da. Hainbat kargu bete zituen Holandako gobernu kolonialean Sumatran eta beste uharte batzuetan. Holandako gehiegikeriak salatu ondoren, dimisioa eman zuen, Herbeheretara itzuli eta literaturan aritu zen.

## Lanak 
* 1859 - *Geloofsbelydenis*
* 1859 - ''Brief aan de kiezers te Amsterdam omtrent de keuze van een afgevaardigde in verband met Indische specialiteiten en batige Saldo's*
* 1860 - *Indrukken van den dag*
* 1860 - *Max Havelaar of de koffij-veilingen der Nederlandsche Handel-Maatschappy*
* 1860 - *Brief aan Ds. W. Francken Azn.*
* 1860 - *Brief aan den Gouverneur-Generaal in ruste*
* 1860 - *Aan de stemgerechtigden in het kiesdistrikt Tiel*
* 1860 - *Max Havelaar aan Multatuli*
* 1861 - *Het gebed van den onwetende*
* 1861 - *Wys my de plaats waar ik gezaaid heb*
* 1861 - *Minnebrieven*
* 1862 - *Over vrijen arbeid in Nederlandsch Indië en de tegenwoordige koloniale agitatie*
* 1862 - *Brief aan Quintillianus*
* 1862 - *Ideën I*
* 1862 - *Japansche gesprekken*
* 1863 - *De school des levens*
* 1864–65 - Ideën II*
* 1864 - *De bruid daarboven*
* 1865 - *Bloemlezing door Multatuli*
* 1865 - *De zegen Gods door Waterloo*
* 1865 - *Franse rymen*
* 1865 - *Herdrukken*
* 1865 - *Verspreide stukken*
* 1867 - ''Een en ander naar aanleiding van Bosscha's Pruisen en Nederland*
* 1869–70 - *Causerieën*
* 1869 - *De maatschappij tot Nut van den Javaan*
* 1870-71 - *Ideën III*
* 1870-73 - *Millioenen-studiën*
* 1870 - *Divagatiën over zeker soort van Liberalismus*
* 1870 - *Nog eens: Vrye arbeid in Nederlandsch Indië*
* 1871 - *Duizend en eenige hoofdstukken over specialiteiten*
* 1872 - *Brief aan den koning|*
* 1872 - *Ideën IV*
* 1873 - *Ideën V*
* 1873 - *Ideën VI*
* 1874–1877 - *Ideën VII*
* 1875 - *Vorstenschool*
* 1876 - *Bloemlezing door Heloïse''

## Ikus, gainera 
* Nederlanderazko literatura
Invisibles (2020ko filma)

***Invisibles*** 2020ko Gracia Querejeta espainiar zinema zuzendariaren komedia dramatiko filma da.

## Sinopsia 
Julia, Elsa eta Amelia lagunak dira, eta astean behin elkartuko dira ibilaldi bat egiteko. Paseo horiek, hasieran, kirola egiteko aitzakia baino ez dira, baina, pixkanaka, sekretuak, gezurrak eta gisakoak azaleratuko dira.

## Aktoreak 
* Emma Suárez: Elsa
* Nathalie Poza: Amelia
* Adriana Ozores: Julia
* Blanca Portillo: Mara
* Pedro Casablanc: gorbatadun gizona
* Fernando Cayo: Alberto
* Paqui Horcajo: Entrenatzailea

## Erreferentziak 
## Kanpo estekak
The Perfect Candidate

***The Perfect Candidate*** () 2019ko Haifaa al-Mansour saudiarabiar zinema zuzendariaren film komikoa da.

## Sinopsia 
Maryamek gizarte matxistari aurre egin nahi dio, eta, xede horrekin, kanpaina bat abiaraziko du: besteak beste, emakumearen erabakietan familiak duen indarraren kontra borrokatuko da.

## Aktoreak 
* Nora Al Awadh : Sara
* Dae Al Hilali : Selma
* Mila Al Zahrani : Maryam
* Khalid Abdulraheem : Abdulaziz

## Erreferentziak 
## Kanpo estekak
Margarita Nájera

**Margarita Nájera Aranzabal** (Bilbo, 1954)  Mallorcan finkatutako politikaria da, Calvià herrian. Balearretako Alderdi Sozialistako kidea da.

Ekonomia- eta enpresa-zientziatan lizentziatura-ikasketak egin zituen Euskal Herriko Unibertsitatean. Gainera, masterra du enpresa-zuzendaritzan, baita antolaketa eta kudeaketa politikoan ere.

Kontseilari izan aurretik, Calvià udalerriko alkatea izan zen 1991z geroztik, eta hamabi urtez FELIBeko presidentea izan da 1999 eta 2003 artean. 2003an Carlos Delgado buru zuen Partido Popularraren hautagaitza garaitu zuen, Unió Mallorquina-rekin akordio baten ondorioz. Ondoren, zinegotzi gisa dimititu zuen eta negozio pribatuetan sartu zen.

2007an Balear Uharteetako Gobernuko presidente Francesc Antichek Balearretako Lan eta Trebakuntzako ministro izendatu zuen, baina 2008ko irailean dimisioa eman zuen Madrilgo Gobernuan kargu bat hartzeko, Palmako hondartzako gune turistikoa bergaitzeko ardurarekin.

## Erreferentziak
NADH deshidrogenasa

[350px|thumb|[Mitokondrioaren barne mintzeko elektroien garraio katea:I konplexua (*NADH deshidrogenasa*)II konplexua (*Sukzinato deshidrogenasa*)Q koentzima (*Ubikinona*)III konplexua (*Zitokromo bc1*)C zitokromoaIV konplexua (*Zitokromo oxidasa*)ATP sintasa]]
**NADH deshidrogenasa**, **NADH:ubikinona oxidorreduktasa** edo **I konplexua** mitokondrioaren barneko mintzean txertaturik dagoen transmintzeko proteina bat da, elektroien garraio katearen hasierako konplexua osatzen duena.

## Egitura 
Arnas kateko konplexu guztien artean handiena da. 45 kate polipeptidikok osatzen dute, hauetatik zazpi baino ez daude genoma mitokondrialean kodetuta. Hainbat talde prostetiko ere baditu, Flabina mononukleotidoa eta zortzi burdin-sufre kumulu.

"L" itxurako egitura du, zati handiena mintzean txertaturik dago, 60 transmintzeko helize inguru, eta dominio periferiko bat mitokondrioko matrizera begira, NADH+H+ molekula deshidrogenatzen duena.

## Funtzionamendua 
[350px|thumb|NADH deshidrogenasaren "L" itxurako egitura, [mitokondrioaren barne mintzean kokatzen dena.]]
NADH+H+ molekulari H+ak kentzearekin batera bi elektroi hartzen dizkio eta erreduzitu egiten da. Ondorengo erreakzioa gertatzen da:

***NADH + H+ + hartzailea ⇌ NAD+ + hartzaile erreduzitua***

Elektroiak talde prostetiko batetik bestera pasatzen dira eta azken hartzailea Q koentzima da.

Elektroien garraio katearen abiapuntua denez elektroien korrontea sortzen du eta horretaz baliatuz lau H+ mintz arteko eremura garraiatzen ditu. Honi esker protoien gradiente elektrokimikoa handitu egiten da eta ATPak sintetizatzeko erabiliko da elektroi katearen amaieran. Honek H+ak ponpatu beharrean Na+ak ponpatzen ditu.

## Gaixotasunak 
Mutazio genetikoen eraginez I konplexuaren egitura okerra gerta daiteke eta honek hainbat gaixotasun mitokondrial eragiten ditu.
* Leighen sindromea: konplexuak ez du egoki funtzionatzen eta energia gutxi lortzen da.
* Parkinsonen gaixotasuna: konplexuaren egitura okerragatik elektroiek oxigenora ihes egiten dute eta superoxidoak (O2-) eratzen dira.

## Erreferentziak
Zutikako harmail

[thumb|250px|eskuinera|[Celtic Park estadioko zutikako eremuaren ikuspegia. Glasgow, Eskozia.]]
**Zutikako harmaila** ala **oinezko harmaila** (ingelesez *Safe standing*) kirol estadioetan, eta bereziki futbol estadioetan, ikusleak kirol ekitaldi osoan zutik egoteko baimena duten hainbat harmaila motek jasotzen duten izendapena da.

Jatorriz, 1990eko hamarkadan amaierarte, Europako kirol eta futbol estadio askoetako harmailetak ikusleak zutik egotea oso ohikoa zen, baina ezbehar ugariren ondoren zutikako harmailak debekatzen hasi eta 1990eko hamarkadaren erdialdera kasik denak desagertuak zeuden.

Zutikako harmaila berrien berpizkundea Erdialdeko Europan hasi zen, batipat Alemania eta Austrian, eta askok Erresuma Batua eta Premier Leagueko estadioekin lotu arren, gaur egun Ingalaterra eta Galesen legez kanpokoak dira, gehienbat UEFA eta FIFAren araudien ondorioz.

Halere, Erresuma Batuko Ikusleen Legea Eskozian indarrean ez dagoenez, Eskoziako futbol ligak zutikako harmailei dagokionez araudia lasago hartu eta 2016. urteaz gerotiz Celtic Park estadioan 2.600 lagunentzako zutikako harmaila gune bat dago.

Euskal Herrian, Anoeta estadioan Hego Hondoko Aitor Zabaleta Herri Harmaila zutikako eremua da, San Mames estadioan ere halako harmaila bat osatzea eskatu izan da.

## Ikus gainera 
* Aitor Zabaleta Harmaila

## Kanpo estekak
Swann Arlaud

**Swann Arlaud** (Fontenay-aux-Roses, ) frantses antzezlea da. Luzaroan bigarren mailako pertsonaiak egin ondoren, 2016an *Ni le ciel ni la terre* egin zuen eta harrezkero ospetsu bilakatu zen.

## Filmografia 
### Zinema 
### Telebista 
* 2004 : *PJ*
* 2005 : ''D'Artagnan et les Trois Mousquetaires*
* 2005 : *Les Monos*
* 2005 : *Groupe flag*
* 2005 : *L'ordre du temple solaire*
* 2006 : *Femmes de loi*
* 2007 : *PJ*
* 2007 : *Reporters*
* 2007 : *Sur le fil*
* 2008 : *Paris, enquêtes criminelles*
* 2008 : *Engrenages*
* 2008 : *Central Nuit*
* 2009 : *Nicolas Le Floch*
* 2010 : *Les Bleus, premiers pas dans la police*
* 2010 : *Crainquebille*
* 2010 : *Le Repenti*
* 2011 : *Xanadu*
* 2012 : *La Joie de vivre*
* 2013 : *Meurtres à Saint-Malo*
* 2014 : *Paris*
* 2015 : *En immersion''
Holberg (kraterra)

**Holberg** Merkurioko talka krater bat da. 64 kilometro diametroko zabalera du. Bere izena Nazioarteko Astronomia Elkarteak 1976an jarri zion. Ludvig Holberg (1684-1754) Danimarkako idazlearen omenez eman zitzaion.

## Erreferentziak
Maspalomas

**Maspalomas** ( ahoskatua) Kanaria Handiko uhartearen hegoaldeko muturrean dagoen hiria da, San Bartolomé de Tirajana udalerrian. Bertan garatu da uhartearen gune turistiko nagusia. Bere izenak, gaztelaniara egokitua izan arren, guantxerazko jatorria du.

Maspalomas hiri turistiko kosmopolita da, erroldatutako 33.000 biztanle inguruko (2005) eta 180.000 ohe baino gehiagoko (hotelekoak, hotelez kanpokoak eta bizitegikoak) hiri-enklabea osatzen duena. 2006an Kanaria Handiko oheen %70a hartzen zituen.

Maspalomasko hondartzak, Playa del Ingléstik hasi eta Maspalomasko itsasargiraino hartzen du, eta bere gainazalean, hondartza nudista bezala mugatutako gune bat du.

## Galeria 

File:VogelschutzgebietLaCharca.jpg|*La Charca* santuario ornitologikoa
File:Dunas de Maspalomas.jpg|Maspalomasko dunak
File:Playa del ingles gran canaria.jpg|Playa del Inglés
File:Hotels in San Agustin.jpg|Hotelak San Agustínen
File:GC Faro de Maspalomas R01.jpg|Maspalomasko itsasargia
File:Lopesan Baobab, Maspalomas, May 2018.jpg|Lopesan Baobab
File:Maspalomas EM1B9180 (25894243208).jpg|Hareazko dunak

## Kanpo estekak
Playa del Inglés

**Playa del Inglés** ( ahoskatua; ) Kanaria Handiko uhartearen hegoaldeko muturrean dagoen hondartza da, San Bartolomé de Tirajana udalerriko Maspalomas hirikoa. 1962tik aurrera urbanizatua; merkataritza-zentroak, hotelak eta apartamentu-eraikinak, beheko solairuko txaleten lorategidun konplexuak... hori guztia, hasiera batean, turismo-ustiapenerako edo oporretako bigarren bizilekurako pentsatuta zegoen, nahiz eta gaur egun, Playa del Inglésen bertokoak eta turistak txandakatzen diren. Gay turismoaren helmuga ezaguna ere bada, herrialde nordikoetan oso ezaguna dena.

Playa del Inglések, hiru kilometro inguru ditu, eta, batez beste, 100 metroko zabalera du. Bere urrezko hondar finak eta bere ur lasaiek herrialde osoko hondartzarik ezagunenetako bat bihurtu dute. Urteko hamabi hilabeteetan jasotzen ditu bisitariak.

## Galeria 

File:Playa del Inglés 2016 01.jpg
File:AxelBeach.jpg
File:Playa del ingles europalace hotel.jpg
File:Playa del Ingles beach A.jpg
File:Playa del Ingles Gran Canaria 2016-6804 - panoramio.jpg
Eskandinaviako herrialdeak

*Ez nahastu* Eskandinaviarekin.**Herrialde nordikoak**  iparraldeko Europako bost estatu hartzen dituen eskualde geografiko eta kulturala da: Danimarka, Islandia, Norvegia, Suedia eta Suomi. Gainera, Faroe uharteak, Groenlandia, Åland, Sápmi eta Svalbard barnean ere hartzen dituzte. Eskandinaviako herrialdeek asko dute erkide bizimoduari, historiari, hizkuntzari –Suomi eta Sápmi kanpo utzita– eta gizarte-egiturari dagokienez.

Ia 3,5 milioi kilometro karratuko azalera duen arren, bere lurraldearen erdia baino gehiago bizigaitza da, eta izotz-geruzez eta izozmendiz osatua dago, batez ere Groenlandian. 2014ko urtarrilean, 26 milioi biztanle zituen. Eskandinaviako herrialdeek munduko adierazle askotan lehen guneak lortu dituzte, hezkuntza, ekonomia, lehiakortasuna, eskubide zibilak, bizi-kalitatea eta giza garapena barne.

Suomiko biztanle gehienek suediarrek, norvegiarrek eta daniarrek ez bezalako jatorri etnikoa dute, baita hizkuntza guztiz desberdina ere —suomiera—. Hala eta guztiz ere, suedierak bigarren hizkuntza ofizial gisa duen estatusak eta 550 urteko suediar okupazioak emandako lotura historiko eta kultural estuek multzoaren zatitzat hartzea eragiten dute.

Bost eskandinaviar herrialdeek eta estatus berezia duten hiru egoitzek Iparraldeko Kontseilu izenekoa osatzen dute, lankidetzarako legebiltzarren arteko erakundea.

## Historia
Camptosaurus

***Camptosaurus*** mendebaldeko Ipar Amerikako Jurasiko Berantiarreko dinosauro ornitopodo landarejaleen generoa da. Bere izenak "musker okertua" esan nahi du (grezieraz καμπτος (kamptos) "okertua" eta σαυρος (sauros) esan nahi "musker").

## Filogenia
Hona hemen McDonald *et al.* 2010 eta 2011n proposaturiko kladograma.

## Erreferentziak 
## Kanpo estekak
Vecindario

**Vecindario** Kanaria Handiko uhartearen hego-ekialdean dagoen hiria da, Santa Lucía de Tirajana udalerrian. Auzo hauek ditu: Vecindario, El Doctoral, San Pedro Mártir, La Paredilla, La Cerruda, Hoya Pavón, San Rafael, El Canario, Casa Pastores, La Unión, Cruce de Sardina, Sardina, La Vereda, Los Llanos eta Balos. Las Palmas Kanaria Handikoatik 35 kilometrora dago, Kanaria Handiko aireportutik 15 kilometrora eta Maspalomasetik (uharteko gune turistiko nagusia) beste 15 kilometrora.

Vecindario Kanaria Handiko hego-ekialdeko konurbazioaren erdigune neuralgikoa da, Santa Lucía de Tirajana, Agüimes eta Ingenio udalerrietako kostaldeko auzoek osatua. Konurbazio honetako beste herri batzuk, 120.000 biztanle inguru dituenak, Cruce de Arinaga, Playa de Arinaga (Agüimes) eta Carrizal (Ingenio) dira.

XX. mendearen azken laurdena arte nekazaritza Vecindarioko jarduera ekonomiko nagusia izan zen, esportaziorako tomatea eta bestelako barazkiak ekoizteagatik, zerbitzuen sektorea (batez ere, merkataritza) nagusi bihurtu zen arte.
Obra-lizentzia

thumb|Garaje bat eraikitzeko obra-lizentzia, Alemania 1932.
**Obra-lizentzia** eraikuntzako edozein lan eta jarduera gauzatzeko eta lurraren edozein erabilera egiteko, aurretik behar den udal-baimen administratiboa da. Bere helburua lizentzia-eskaera hirigintza-araudian ezarritakoarekin bat datorrela egiaztatzea da.

Kasu gehienetan, eskualde bakoitzean indarrean dagoen legediaren mende egon arren, honako jarduera hauek daude obra-lizentziaren mende:
* hirigintza-partzelazioak.
* lur-mugimenduak.
* oin berriko obrak.
* eta abar

## Motak 
* obra handiko lizentzia, oin berriko obra eta, oro har, eraikuntza baten egitura ukitzen edo fatxada-teilatuak aldatzen dituzten handitze-, aldatze- edo eraberritze-obrak eta urbanizazioko obrak egiteko behar dena.
* obra xeheko lizentzia , eraikuntza edo instalazioaren egitura ukitzen ez duten eta lurraren edo lurrazpiaren okupaziorik ez dakarten obra guztiak egiteko behar den lizentzia.

## Erreferentziak 
## Kanpo estekak
Los Cristianos

**Los Cristianos** Tenerife uhartearen hegoaldean dagoen hiria da, Arona udalerrian. Tenerifeko eta Kanariar Uharteetako gune turistiko nagusietako bat da. 2018ko uztailean 21.605 biztanle zituen, eta udalerriko eta uhartearen hegoaldeko hiri nagusia zen. Playa de Las Américas eta Costa Adejerekin batera, Kanarietako turismo-multzo garrantzitsuena osatzen du, urtero 5 milioi bisitari inguru biltzen dituena.

Lehenengo kokalekutik egungo portua jaio zen, arrantza-herriaren garapenerako funtsezko bilakatu zena. Gaur egun, Los Cristianosko portua Espainiako lehena da bidaiarien trafikoari dagokionez, eta itsas garraioko linea erregularren bidez, Gomera, Hierro eta La Palma uharteak lotzen ditu uharte nagusiko puntu horrekin.

Lau hondartza ditu; bi urre-koloreko hareazkoak (Los Cristianos eta Las Vistas), eta beste bi beltzak (Los Tarajales eta El Callao).

## Klima 
## Demografia 
## Erreferentziak
Costa Adeje

**Costa Adeje** Tenerife uhartearen hegoaldean dagoen hiria da, Adeje udalerrian. Tenerifeko eta Kanariar Uharteetako gune turistiko nagusietako bat da. 2018an 19.461 biztanle zituen. Playa de las Américas-Los Cristianos eta Puerto de la Cruzrekin batera, Kanarietako turismo-multzo garrantzitsuena osatzen du, urtero 5 milioi bisitari inguru biltzen dituena.

Honako auzoak ditu: El Beril, La Caleta, Callao Salvaje, Costa Adeje, Playa Paraíso, Playas de Fañabé, Playas del Duque, El Puertito, San Eugenio, Sueño Azul eta Torviscas.

Hona hemen bere hondartzak:
* Playa Fañabé
* Playa del Duque
* Playa de Torviscas
* Playa la Pinta
* Playa Ajabo
* Playa San Juan

## Erreferentziak
Plangintzako arau subsidiarioak

**Plangintzako arau subsidiarioak** Espainiako lurraldeko hirigintza-plangintza garatzeko tresnak dira. Honako helburu hauetako bat dute:
# probintzia osoarentzako edo haren zati batentzako izaera orokorreko araudia ezartzea, lurzoruaren babesari eta aprobetxamenduari, hirigintzari eta eraikingintzari buruz. Plan orokorrik edo udal-izaerako arau subsidiariorik ez duten udalerrietan aplika daiteke araudi hori;
# plan orokorrik ez duten udalerriei lurralde horretarako hirigintza-antolamendu zehatza definitzea.

## Erreferentziak 
## Ikus, gainera 
* Hiri Antolamenduko Plan Orokor
* Lurraldearen Zatiko Plan
El Soplao

**El Soplao** (kantabrieraz: *El Sopláu*) Kantabriako Arneroko mendilerroan dagoen kobazuloa da, Herrerías, Valdáliga (Labarces eta Roiz herriak) eta Rionansa (Celis herria) udalerrietan. Bere formazio geologikoen kalitate eta kantitateari (espeleotemak) esker, mundu mailako leize nabarmenentzat hartzen dute. 20 kilometroko luzera osoa izan arren, publikoari soilik 4 irekita daude. Bertan, oso ohikoak ez diren formazioak daude, heliktitak (grabitateari aurre egiten dioten estalaktita eszentrikoak) eta *draperie*ak (sabaitik zintzilik dauden izara edo bandera zeharrargiak) kasu. Haitzuloa sortu zuten harri karstikoak Mesozoikotik datoz, Kretazeo garaitik hain zuzen ere, duela 240 milioi urte.

## Erreferentziak 
## Kanpo estekak
Hirigintza-partzelazio

**Hirigintza-partzelazioa** edozein lurzorutako orubeak, lurzatiak, finkak edo lursailak bi lote edo finka berri edo independentetan (edo gehiagotan) aldi berean zein hurrenez hurren zatitzeko edozein egintza da, udalaren esku-hartzearen menpe dagoena. Sortutako lote edo finka berriek hiri-lurzoruan edo lurzoru urbanizagarrian egon behar dute. Lurzoru urbanizaezinean badaude, nekazaritza-sektoreko legeriak gutxieneko unitate gisa eskatzen duen azalera baino txikiagoa izan behar dute, jardueretarako eta erabileretarako beharrezkoak diren azpiegiturak edo zerbitzu kolektiboak izan behar dituzte, edo, edozein kasutan, lurzorua urbanizatzeko helburua izan behar dute.

## Erreferentziak 
## Kanpo estekak
Bultzada Txuriurdina

**Bultzada Txuriurdina** edo **Bultzada** Real Sociedad futbol klubeko hooligan talde bat da. Anoeta estadioaren hego harmailaren atzealdean kokatzen da, Aitor Zabaleta Harmailan.

Bultzada taldeak Realzale, antifaxista eta abertzaletzat du bere burua.

## Ikus, gainera 
* Aitor Zabaleta Harmaila

## Kanpo estekak 
* Twitter kontua 
* Facebook orrialdea
American Philosophical Society

**American Philosophical Society** hasieran *Junto* izenarekin 1743an Benjamin Franklinek Filadelfian sortu zuen eztabaida taldea edo elkarte bat da.

## Aktibitateak 
Taldeko aktibitateak ugariak dira: eztabaida zientifikoak, argitalpenak, liburutegi baten antolaketa, e.a. Erakunde honek Hamairu Kolonien mugimendu zientifikoa erakusten du Argien Garaian.

## Historia 
Lehenengo presidenteak Benjamin Franklin eta David Rittenhouse izan ziren. Thomas Jefferson 1780an sartu zen erakundean, 1791an presidenteordea izan zen eta 1797an hirugarren presidentea izan zen. Hamazazpi urte presidentea izan zen, Lewis eta Clarken espedizioaren garaian barne; espedizio horren dokumentazio oraindik erakundeak gordetzen ditu.

## Argitalpenak 
*American Philosophical Society* 1771tik *Transactions of the American Philosophical Society* argitaratu ditu. Gaur egun, urtero, bost publikazio plazaratzen ditu. 1838tik *Proceedings of the American Philosophical Society* argitaratzen du baita ere; azken honetan bi urtetako erakundearen bileretan aurkeztutako dokumentuak biltzen dira.

## Partaide ezagun batzuk 
*Society of the Cincinnati* elkartearen partaide batzuk elkarte honen partaideak izan ziren ere bai. Gaur egun, oraindi, bi elkarteen artean elkarlan handia egiten da.

Hona hemen partaide ospetsu batzuk:

* George Washington
* John Adams
* Thomas Jefferson
* Alexander Hamilton
* Thomas Paine
* David Rittenhouse
* Owen Biddle
* Jacques Barbeu du Bourg
* Benjamin Rush
* James Madison
* Michael Hillegas
* John Marshall
* Benjamin Franklin
* Francis Hopkinson
* Alexander von Humboldt
* La Fayetteko markesa
* Baron von Steuben
* Tadeusz Kościuszko
* Yekaterina Dáshkova
* Charles Darwin
* Robert Frost
* Louis Pasteur
* Elizabeth Cabot Agassiz
* John James Audubon
* Linus Pauling
* Margaret Mead
* Maria Mitchell
* Thomas Edison
* Gregory Vlastos
* Morris Swadesh

## Kanpo estekak 
* : American Philosophical Society Museum
* : American Philosophical Societyren argitalpenak.
Nutt Komodoroa

**Nutt Komodoroa** (1848ko apirilaren 1a - 1881ko maiatzaren 25a) estatubatuar artista izan zen. New Hampshire-n jaio zen **George Washington Morrison Nutt**. Oso baxua zen. 1861ean, Ingalaterra berrian zehar zirku batekin biran zegoenean P. T. Barnum-ek kontratatu zuen bere American Museum-rako New York hirian. Barnumek, Nutti, Nutt Komodoroa izen artistikoa eman zion, itsas uniformeak zituen jantzitegi bat eta intxaur forma zuen miniaturazko gurdi bat. Museoaren ikuskizun nagusietako bat bihurtu zen Nutt.

## Biografia 
George Washington Morrison Nutt Manchester-en (New Hampshire) jaio zen Rodnia Nutt maiorraren (1810-1875), eta bere emaztea Maria (Dodge) Nutt (1807-1859) Goffstown-koa (New Hampshire). Rodnia Nutt nekazari aberatsa zen, Manchester hiriko mariskala eta Manchesterreko zinegotzia.

Nuttek bost seme-alaba izan zituen. Lehena, zeinen izen eta sexu ezaguna ez den, 1837ko abenduaren 8an jaio zen. James Dodge 1838ko urtarrilaren 28an jaio zen, eta Rodnia, Jr. 1840ko urriaren 11n. Mary Ann, alaba bat, 1844ko irailaren 22an jaio zen. Nutt familia erregistroak dioenez, George Washington Morrison 1848an apirilaren 1ean jaio zen.

Nutt aita eta emaztea pertsona "handiak ziren, proportzio eskuzabalekoak". Nutt jaunak 110 kg baino gehiago pisatzen zuen. Rod, Jr. eta George Washington Morrison semeak nanoak ziren. 1861ean, Rod, Jr. 120 cm ingurukoa zen altu, eta George 74 cm inguru. Georgek 11 kg inguru pisatzen zuen.

Nutt-en artista ibilbidea 1854. urtean hasi zen. Baliteke Manchesterko zirku txiki batekin antzezlea izatea. William C. Walker zirkuko zuzendariak behin idatzi zuen Nutt aurkitu zuela. Gainera, berak erakutsi zuen lehena zela idatzi zuen.

Nutt Ingalaterra Berrian zehar erakusten zuen Lillie izeneko zirku ibiltari baten zuzendariak, eta horrek P. T. Barnumen arreta erakarri zuen. Lilliek bost zentabo kobratzen zituen mutila ikusteagatik, haren heziketari jaramonik egin gabe. Barnum nazkatuta geratu zen. Lilliek ez zekien ezer mutila "estilo egokian" erakusteko moduaz, haren arabera.

Barnumek Nutt ezagutu zuen 1861ean eta New Yorkera eraman zuen. Bere autobiografian, Barnumek, Nutt, "Nano nabarmen bat, tipo zorrotz, adimentsu bat, grazia eta adimen handikoa" zela idatzi zuen. Buru bikaina zuen, oso trebatua zen, oso erakargarria, laburbilduz, showman batentzat altxor perfektua zen."

1879an, Nutt Lilian Elston andereñoarekin ezkondu zen, Secuoya Cityn, Kalifornian. Garai hartako emakumezkoen batez bestekoa baino pixka bat txikiagoa zen, baina ez nanoa.

1881. urtearen hasieran, Nuttek nefritis krisi bat izan zuen, bi hilabete baino gehiago iraun zuena. 1881eko maiatzaren 25ean hil zen New Yorkeko Anthony Housen. Nutten emazteak bere hilkutxan negar egin zuen hiletan. Bere "ume maitea" deitu zion, eta "oso ona" zela esan zuen. Nutt, Merrill Cemeteryn lurperatua izan zen, Manchesterren, New Hampshiren.

## Kanpo estekak
There Is No Evil

***There Is No Evil*** () 2020ko Mohammad Rasoulof irandar zinema zuzendariaren film dramatikoa da.

## Sinopsia 
Lau istorioren bidez eraiki du pelikula Rasulofek, lau gizon hartuta protagonistatzat, guztiak, aldez edo moldez, galdera batek zeharkatuak: Zein puntura arte da gizakia bere erabakiak hartzeko askea, mehatxuz eta arriskuz betetako erregimen batean? Giro estu horretan, euren burua beste batzuk hiltzera kondenatuta ikusiko dutenen begirada jaso du zinemagileak.

## Aktoreak 
* Ehsan Mirhosseini: Heshmat
* Shaghayegh Shourian: Razieh
* Kaveh Ahangar: Pouya
* Alireza Zareparast: Hasan
* Salar Khamseh: Salar
* Kaveh Ebrahim: Amir
* Pouya Mehri: Ali
* Darya Moghbeli: Tahmineh
* Mahtab Servati: Nana
* Mohammad Valizadegan: Javad
* Mohammad Seddighimehr: Bahram
* Jila Shahi: Zaman
* Baran Rasoulof: Darya

## Erreferentziak 
## Kanpo estekak
In a Lonely Place (eleberria)

***In A Lonely Place*** () 1947ko Dorothy B. Hughesen eleberri beltza da. 1950ean zinemarako egokitu zuten.

## Sinopsia 
Bi gizon protagonistak Europan izandako bi soldadu dira. Gerran parte hartu ostean, Los Angelesen bizi dira. Dix Steele hegazkin pilotu aritu zen gatazkan, eta bere lagun Mel Terris aberaskumearen etxean bizi da, osabak hilero bidaltzen dion dirua dela medio. Dixek, ustez, fikzio kriminalean dihardu, liburu bat idazten. Emakumeak gorrotatzen ditu, eta, bakardadean hondoraturik, ezin du bere sen hiltzailea baretu. Lagun min Brub Nicolai, berriz, polizia da, eta hiriko emakumeen erailketak ikertzen ari da.

## Erreferentziak 
## Kanpo estekak